钦定古今图书集成/理学汇编/学行典/第200卷 > 钱敬忠
## 钦定古今图书集成/理学汇编/学行典/第200卷 > 钱敬忠

按《宁波府志》：“钱敬忠，字孝直，号玉尘。幼颖悟，性真挚。
父若赓拟重辟，羁江西狱。敬忠受经狱中，业日益进。
然志专在救父，闻有恩赦，辄匍匐求援。当事不能得，
则锐意制科业，冀博一第，或藉之易为力。万历己未，
果得成进士，不就廷对而归。熹宗即位，人京，先誓神
以必死，草《辨冤疏》，乞代父死，语极凄恻，因俯伏禁门”
外。疏下法司议，狱者悯之，父竟得释归。然在狱已三
十年矣，贫无以养，谒选得刑部主事。未几，丁外艰归。
服除，补原职，会生母病，遂乞休。崇祯己卯，复补前职，
迁守宁国，赈活饥民数万。免官，寄居海宁，称崇祯遗
老。为人耿介好学，出父重狱，卒成其志。世以此重之。